קולות בנגב היא עמותה רשומה משנת 2001 ועם השנים, התפתחה והפכה למובילה בתחום של הכשרת מנחי קבוצות עם התמחות בסביבה של קונפליקטים ורב-תרבותיות. שבשנת 2006 הקימה את בית הספר להכשרת מנחי קבוצות בשיתוף עם המכללה האקדמית ספיר.
ב 15 שנות פעילות, קולות בנגב התמקדה בעשייתה בשאלות על פי הצרכים השונים שעלו במהלך השנים כמו קליטה חברתית ותרבותית של עולים, סדנאות ימין-שמאל בתקופת ההתנתקות ואירועים רבים אחרים.
אופי פעולה זו מאפשר ל"קולות בנגב" לחזק, להעצים ולהעניק כלים לתושבי הדרום, כך שייצרו שיח הידברות מאפשר שישפיע לטובה על החברה בישראל.
כמו כן, קולות בנגב פעילה ומפעילה פרויקטים במכללות הדרום השונות, מרכזי צעירים ובישובים שונים ברחבי הנגב.
פעילות.
בית הספר להכשרת מנחי קבוצות.
"בית הספר להכשרת מנחי קבוצות לשינוי חברתי", המוביל באזור הדרום, ובין 5 המובילים בתחום הנחיית קבוצות בארץ, הוקם במטרה להקנות למנהיגים - משתתפי הקורסים להנחיה, כלים לצמיחה אישית ולחיזוק יכולותיהם ליזום תהליכים חברתיים שיובילו שינוי אמיתי בקהילה.
במסגרת בית הספר מתקיימים ארבעה קורסים:
הפעלת מרכזי צעירים.
בתחום זה, "קולות בנגב" תורמת את הניסיון ואת הידע בהפעלת קבוצות מגוונות, על ידי ליווי והכשרת צוות מרכזי צעירים האלה, הנחיית סדנאות הכנת חיילים לקראת שחרור משירות צבאי בערי הפריפריה וגם הנחיית קבוצות מנהיגות נוספות. קולות בנגב מפעילה את מרכזי הצעירים באופקים, קריית גת, מצפה רמון, אילת, רהט, ערד, באר שבע וירוחם.
הנחיית קבוצות מנהיגות צעירה והעצמה בקהילה.
"קולות בנגב" מהווה מקור הכשרה וליווי מקצועי עבור צעירים והסטודנטים הפעילים בפרויקטים רבים המתקיימים באזור הדרום.
מערך הכשרה ופיתוח הדרכה זה מאפשר ליצור אצל הצעירים והסטודנטים תודעה ומחויבות חברתית ארוכת טווח שתלווה אותם בחייהם כבוגרים בחברה הישראלית.
בנוסף להכשרה וליווי סטודנטים הפעילים בפרויקטים השונים, צוות המנחים של "קולות בנגב" גם מטפח ומפתח מנהיגות לקידום חברתי של קהילות מקומיות, יחידים וקבוצות המחויבים לשינוי החברה בישראל על ידי העצמתם ומתן כלים מתחום הנחיית קבוצות.
קולות בנגב במחאה החברתית 2011.
ההתעוררות של החברה האזרחית בישראל בקיץ 2011 עם המחאה החברתית 2011 בישראל הביאה יחד איתה גם רגעי משבר כגון שסע במנהיגות של נציגי המחאה החברתית בכל רחבי הארץ. צוות מנחי קולות בנגב פעלו במספר מוקדים כמו בשדרות, אופקים, אשקלון, באר שבע ובתל אביב כדי לסייע בהכוונה והנחיה כיצד לעבוד בקבוצות, בהתחשבות בשוני האנושי בכל קבוצה ובין הקבוצות.
בעקבות המחאה החברית, מנחי קבוצות של "קולות בנגב" הוזמנו להוביל שולחנות עגולים במסגרות חברתיות השונות ותרמו מניסיונם באזור הדרום ובאזור המרכז.
הררזאורוס
הררזאורוס (שם מדעי: Herrerasaurus) הוא סוג של דינוזאור קדום שהתקיים בתקופת הטריאס העליון שלפני 231.4 מיליון שנה. הסוג תואר ב-1936 ונכלל בו מין יחיד - "Herrerasaurus ischigualastensis". הוא נקר על שם "רכס הררה", רכס הררי הסמוך לאיסצ'יגואלסטו בצפון ארגנטינה, בהם הוא התגלה לראשונה.
ההררזאורוס הוא מהדינוזאורים הקדומים ביותר שחיו. ככל הנראה הוא היה תרופוד, מאחר שהוא חולק תכונות פיזיות רבות עם תרופודים מאוחרים יותר, כגון האלוזאורוס. עם זאת בדומה לשאר ההררזאוריים הוא חולק תכונות רבות גם עם דמויי זאורופודים.
אורכו של ההררזאורוס נע בין 3 ל-6 מטר, אורך הגולגולת כ-60 ס"מ ומשקלו כ-210 ק"ג. הוא היה טורף מהיר ויכל לרוץ במהירות 40 קמ"ש, עם לסתות שיכלו לכרסם עצמות.
מיסעה
מיסָעָה היא חלק הדרך או הכביש המיועד למעבר כלי רכב גלגליים ובפרט לכלי רכב מנועיים כגון מכוניות או משאיות, באותו אופן שמדרכה היא החלק בדרך המיועד להולכי רגל. לרוב מיסעה בנויה על פני הקרקע, אך מיסעות יכולות להיות גם חלק של מבנה כמו בגשר או בתוך חניון רב קומתי.
סוגי מיסעות מודרניות.
מחלקים את המיסעות המודרניות לשלושה סוגים על פי השכבה הנושאת שלהם, כלומר על פי השכבה העליונה עליה נעים כלי הרכב:
מבנה.
מרבית המיסעות בנויות על גבי קרקע טבעית. מיסעות אלו מורכבות ממספר שכבות, כאשר השכבה העליונה היא השכבה הנושאת והשכבה התחתונה נקראת שכבת שתית שהיא שטח המגע של המיסעה עם הסביבה הקיימת, שבדרך כלל היא אדמה טבעית בלתי מופרת. מעל השתית מונחות מספר שכבות של חומרים גרנולריים שונים. השכבות הללו נקראות בשם מבנה המיסעה. השכבה העליונה במבנה המיסעה נקראת "השכבה הנושאת". השכבה הנושאת קובעת את אופי המיסעה.
שאול דוד בוצ'קו
הרב שאול דוד יהודה בּוֹצ'קוֹ (נולד בשנת 1953, תשי"ג) הוא ראש ישיבת ההסדר היכל אליהו בכוכב יעקב. ממשיך דרכו של אביו וסבו בראשות הישיבה.
קורות חייו.
שאול דוד בוצ'קו נולד לרב משה והלן בוצ'קו וגדל במונטרה שבשווייץ. עד גיל 16 למד בבית-הספר הלא-יהודי המקומי, אז עבר לישיבת עץ חיים בראשה עמד אביו. הוא נישא להדרה לבית סטפנסקי ולהם שלושה-עשר ילדים.
בשנת תש"ל (1970) סייע לאביו להקים מסלול ישיבה תיכונית בישיבת עץ חיים, גייס תלמידים, הדריך ונתן שיעורים. בשנת תשל"ה (1975) יזם פתיחת "בית מדרש למורים" בישיבה. במסלול זה למדו התלמידים הן בישיבה בשווייץ והן בישיבות בארץ, שירתו בצה"ל וקיבלו תעודות הוראה המוכרות בישראל. בשנת תשל"ט (1979) פתח סניף של הישיבה בפרוור פריזאי כישיבה תיכונית. מספר שנים לאחר מכן הקים סביב הישיבה מוסדות חינוך לכל הגילאים - מגיל גן עד לכיתה י"ב.
בשנת תשמ"ה (1985) העלה אביו את ישיבתו ממונטרה לירושלים, הסב את שמה ל"היכל אליהו" והפך אותה לישיבת הסדר. בשנת תשנ"ד (1994) עלה הרב בוצ'קו הבן ארצה ושנה לאחר מכן העביר יחד עם אביו את הישיבה מירושלים לכוכב יעקב בה היא שוכנת עד היום. כיום הוא משמש בה כראש ישיבה, לצד בנו, הרב יחזקאל בוצ'קו.
בשנת תשס"ח (2008) יזם הרב בוצ'קו מסלול חדש בישיבות ההסדר - מסלול שילובים. מסלול זה נועד לתת מענה לאותם התלמידים הרוצים ללמוד תורה ברמה ישיבתית אך גם לשרת שירות צבאי ארוך יותר ממסלול ההסדר הרגיל. מסלול השילובים מחולק לשלושה חלקים: שנה ישיבה, שנתיים צבא ועוד שנה ישיבה.
לאחר פטירת הרב ציון ויצמן, רב היישוב כוכב יעקב, בשנת תשס"ו (2006), מונה הרב שאול דוד לשמש כרב היישוב כוכב יעקב באופן זמני, עד למציאת רב קבוע. בשנת 2016 נבחר לתפקיד הרב אוריאל ספז.
בשנת תשע"ב (2011) יזם ופתח את המכון הגבוה להכשרת רבנים בשם 'יד שאול' במתחם הישיבה. המכון נקרא על שם דודו הרב שאול וינגורט, שנהרג בשנות ה-40 בתאונת רכבת בשווייץ בדרכו לישיבה. בנוסף ללימודים במכון, נדרשים הרבנים הצעירים לרכוש לעצמם מקצוע.
הרב תומך בעליה להר הבית.
בנוסף לפעילותו בישיבה וביישוב, מוסר הרב שאול דוד הרצאות רבות במקומות רבים בישראל ומחוצה לה, כותב ומפרסם ספרים רבים (בצרפתית ובעברית) - שחלקם גם קיבלו הסכמות מהרבנים הראשיים לישראל, ומרבנים נוספים.
אבראג' אל-בית
מגדלי אבראג' אל-בית (בערבית: ابراج البيت בתרגום חופשי: מגדלי הבית) הם קומפלקס מבנים בעיר מכה שבערב הסעודית. הקומפלקס, הנמצא בבעלות ממשלתית סעודית, כולל 7 גורדי שחקים. הבניין המרכזי, הנקרא גם "מלון מגדל השעון המלכותי במכה", מחזיק בשיא גינס, בכך שנמצא עליו השעון הגדול בעולם. את המגדלים החלו לבנות בשנת 2004, והם הושלמו בשנת 2012.
המגדלים נמצאים בקרבת מסגד אל-חראם, המסגד החשוב ביותר באסלאם, המקיף את הכעבה.
המגדל המרכזי.
המגדל המרכזי, הוא הבניין הגבוה ביותר בקומפלקס. הוא בעל 120 קומות, וגובהו 601 מטרים. עם חנוכתו ב-2012, בניין זה היה השני בגובהו בעולם. הקדים אותו ברשימת הבניינים הגבוהים בעולם בורג' חליפה ואחריו טאיפיי 101. כיום מגדל זה הוא השלישי בגובהו בעולם. במגדל פועל בין היתר בית מלון.
השעון שבמבנה הוא השעון הגדול בעולם: קוטרו 43 מטרים, גדול משמעותית מהשעון במגדל הביג בן שבלונדון.
שאר המבנים בקומפלקס.
בקומפלקס יש מספר בניינים בנוסף למגדל השעון: שני בניינים בגובה 279 מטר, בעלי 58 קומות, נקראים "האג'ר" ו"זמזם", שני בניינים בגובה 232 מטר, בעלי 61 קומות, נקראים "מקאם" ו"קִבְּלה", ושני בניינים בגובה 220 מטר, בעלי 46 קומות, הנקראים "מַרְווה" ו"סַפה".
משפט נרוד
קו החורף
קו החורף היה השם הכולל לשלושה קווי מגננה שהקימו הגרמנים באיטליה בנובמבר 1943 במהלך מלחמת העולם השנייה. העיקרי מבין השלושה היה קו גוסטב, העובר לרוחבה של איטליה מעט צפונית מהיכן שנהר גריליאנו נשפך לים הטירני במערב, דרך הרי האפנינים לעבר החוף האדריאטי בקרבת נהר סאנגרו במזרח. מרכז הקו, החוצה את הכביש צפונה לרומא (כביש 6) הוקם מסביב להרים מאחורי העיירה קאסינו ובכללה גם מונטה קאסינו, עליה עמד מנזר בנדיקטי עתיק ששלט על הכניסה לעמק הלירי (דרך מרכזית לרומא), ומונטה קהירו שנתנה למגינים תצפית מצוינת מפני התקפה אפשרית המגיעה מכיוון עמק הלירי.
בצד המערבי של האפנינים הוקמו שני קווי הגנה משניים: "קו ברנהרדט" מדרום לקו גוסטב ו"קו אדולף היטלר"
מרחק של 5 קילומטר בערך צפונית משם. קו החורף חוזק בשוחות ירי, בונקרים מבטון, עמדות מקלעים, גדרות תיל ושדות מוקשים. הוא היה לקו המגננה החזק ביותר של הגרמנים מדרום לרומא. כ-15 דיוויזיות גרמניות איישו את הקו. קו החורף החזיק מעמד כשישה חודשים בהם הגרמנים הדפו את כוחות בעלות הברית בקרבות המפורסמים על מונטה קאסינו ואנציו והוא נפרץ לבסוף על ידי בעלות הברית במאי 1944.
קיירי אירווינג